CELEX: 62010TN0413
Language: bg
Date: 2010-09-15 00:00:00
Title: Дело T-413/10: Жалба, подадена на 15 септември 2010 г. — Socitrel/Комисия

20.11.2010   
            
            
               BG
            
            
               Официален вестник на Европейския съюз
            
            
               C 317/34
            
         Жалба, подадена на 15 септември 2010 г. — Socitrel/Комисия
   (Дело T-413/10)
   ()
   2010/C 317/62
   Език на производството: португалски
   
      Страни
   
   
      Жалбоподател: Sociedade Industrial de Trefilaria, SA (São Romão de Coronado, Португалия) (представители: F. Proença de Carvalho и T. de Faria, advogados)
   
      Ответник: Европейска комисия
   
      Искания на жалбоподателя
   
   
               —
            
            
               да се отменят членове 1 и 2 от Решение на Комисията от 30 юни 2010 г. относно производство по прилагане на член 101 ДФЕС и член 53 от Споразумението за ЕИП (дело COMP/38.344 — Стомана за предварително напрягане) в частта, която се отнася до жалбоподателя,
            
         
               —
            
            
               да се намали наложената глоба,
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   Жалбоподателят обжалва същото решение, което се оспорва и по дело T-385/10, ArcelorMittal Wire France и др./Комисия.
   Жалбоподателят излага следните правни основания:
   
               1.
            
            
               непълнота на мотивите на обжалваното решение в нарушение на член 296 ДФЕС; неспазване на принципа на оправданите правни очаквания поради налагането на глоба и съответно нарушаване на правото на защита на жалбоподателя при определянето на размера на тази глоба;
            
         
               2.
            
            
               нарушение на правото на защита на Socitrel поради прекомерната продължителност на административното производство пред Комисията, в резултат на което е нарушено правото на гледане на делото в разумен срок, провъзгласено в член 6, параграф 1 от Конвенцията за защита на правата на човека и основните свободи.
            
         При условията на евентуалност,
   
               3.
            
            
               нарушение на член 101 ДФЕС и явна грешка в преценката, доколкото Комисията е приела, че Socitrel не определя самостоятелно поведението си на пазара;
            
         
               4.
            
            
               явна грешка в преценката, доколкото при определянето на необходимия за изчисляването на глобата таван от 10 % от оборота Комисията е взела предвид и общия оборот на дружествата Emesa, Galycas и ITC, които към момента на извършване на нарушението не са част от групата Previdente;
            
         
               5.
            
            
               определяне на размера на глобата в нарушение на принципа на пропорционалност, принципа за недопускане на дискриминация и принципа на оправданите правни очаквания.